ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
அறிவியல் தொழில்நுட்ப குறுக்கீடுகள் மூலம் கோவிட் 19 பாதிப்புகளை எஸ்.சி., எஸ்.டி. மக்கள் தாங்கும் திறனை உருவாக்கியுள்ள அறிவியல் தொழில்நுட்பத் துறை.
கோவிட்-19 பாதிப்பு காரணமாக நாடு தழுவிய அளவில் முடக்கநிலை அமல் செய்ததால் வாழ்வாதார அளவிலும், பொருளாதார ரீதியிலும் பாதிக்கப்பட்டுள்ள தாழ்த்தப்பட்ட, பழங்குடியின சமூகத்தினரின் ஒட்டுமொத்த வளர்ச்சிக்கு பல்வேறு அறிவுசார் நிறுவனங்கள், அறிவியல் தொழில்நுட்பம் அடிப்படையிலான தன்னார்வ அமைப்புகளுக்கு, அறிவியல் மற்றும் தொழில்நுட்பத் துறையின் ஒரு பிரிவான சமத்துவ அதிகாரமளிப்பு மற்றும் வளர்ச்சிக்கான அறிவியல் பிரிவு  மானிய உதவி அளிக்கிறது.
தேசிய அளவிலான முடக்கநிலை அமல் காரணமாக மக்களின் நடமாட்டம் முடக்கப்பட்டு, மனிதத் தொடர்புகள் முடக்கப்பட்டன. இதனால் தாழ்த்தப்பட்ட, பழங்குடியின சமூகத்தவர்களின் தேவைகளைப் பூர்த்தி செய்ய அடிமட்ட அளவில் நடவடிக்கைகள் எடுக்க வேண்டிய பிரத்யேகமான சவால் ஏற்படும் அளவுக்கு சூழ்நிலைகள் ஏற்பட்டுள்ளன. சுகாதாரம், சமரசம் செய்து கொண்ட உணவுப் பழக்கங்கள், வாங்கும் சக்தி குறைந்தது, குறைவான கல்வி நிலை தொடர்பான ஏற்கெனவே இருந்த சவால்களுடன், சுகாதாரம் மற்றும் சமூக சேவைகள் குறித்த தகவல்கள் பற்றிய விழிப்புணர்வு இல்லாத காரணத்தால், இந்தச் சமூகத்தினருக்கு நிவாரணம் மற்றும் மறுவாழ்வு உதவிகள் சென்று சேருவதில் தடைகள் ஏற்பட்டன.
SEED பிரிவின் மூலம் அறிவுசார் நிறுவனங்கள், அறிவியல் தொழில்நுட்பம் அடிப்படையிலான தன்னார்வ அமைப்புகளுக்கு உதவி அளிப்பதன் மூலம், தொடர்புடைய பல்வேறு துறையினரிடம் ஒருங்கிணைப்பு ஏற்படுத்தி, குறிப்பாக அடிப்படை அளவில் தொடர்பு உள்ள தன்னார்வத் தொண்டு நிறுவனங்கள் மற்றும் அறிவுசார் நிறுவனங்களுடன் தொடர்பு ஏற்படுத்தப்பட்டுள்ளது. இந்தச் சமூகத்தினர் மத்தியில் பிரச்சினைகளைச் சமாளிக்க, மீட்டுருவாக்கம் செய்ய, தாங்கு திறனை உருவாக்கும் செயல் திட்டங்களை அமல் படுத்துவதற்கு அவை நெருக்கமான ஒருங்கிணைந்து செயல்படுகின்றன.
மத்திய அரசின் பி.எஸ்.ஏ. அலுவலகம் வெளியிட்ட வழிகாட்டுதல்களின்படி முகக் கவச உறை தயாரிக்கும் திறன்கள் உருவாக்கம், உலக சுகாதார நிறுவன வழிகாட்டுதல்களின்படி கை கிருமிநாசினிகள் தயாரிக்கும் திறன்கள் உருவாக்கம், எப்.டி.எம். மூலம் 3D அச்சிட்ட முகக் கவசம் உருவாக்கும் திறன்களை வெளிக் கொண்டு வர இந்த முயற்சி உதவியுள்ளது.
(Visitor Counter : 177
மின்னணு மற்றும் தகவல் தொழில்நுட்பம்
அமைச்சர் ராஜீவ் சந்திரசேகர் அம்பேத்கர் பிறந்தநாளைத் துப்புரவு தொழிலாளர்களுடன் கொண்டாடினார்
சமத்துவம் நமது அரசியலமைப்பு சட்டத்தின் அடிப்படை அம்சமாக உள்ளது. சமத்துவம் மற்றும் சமவாய்ப்புகள் குறித்த டாக்டர் பி. ஆர். அம்பேத்கரின் தொலைநோக்குப் பார்வை நரேந்திர மோடி அரசின் அனைவரும் இணைவோம் அனைவரும் உயர்வோம் என்பதை வலியுறுத்துவதன் மூலம் எதார்த்தமாக மாற்றப்பட்டுள்ளது.
மத்திய மின்னணு, தகவல் தொழில்நுட்பம், திறன் மேம்பாடு மற்றும் தொழில் முனைவோர் துறை இணையமைச்சர் திரு ராஜீவ் சந்திரசேகர் பெங்களூருவில் உள்ள மகளிருக்கான தேசிய திறன் பயிற்சி நிறுவனத்தில் அம்பேத்கர் பிறந்தநாளைக் கொண்டாடினார்.
அங்கு மாணவர்கள், ஆசிரியர்கள், மற்றும் அதிகாரிகளுடன் கலந்துரையாடிய அமைச்சர், இந்திய அரசியல் சட்டத்தின் சிற்பியான டாக்டர் பி. ஆர். அம்பேத்கர் தேசக் கட்டமைப்பில் சிறப்பு முக்கியத்துவம் பெற்றிருப்பதாகக் கூறினார். பன்முகத்தன்மை கொண்ட தேசமாக இருப்பினும் பல்வேறு புவியியல் சூழலில் வாழ்ந்தாலும் நம் அனைவருக்கும் பொது அடையாளமாக இருப்பது இந்தியர்கள் என்பதுதான் என்றும் தெரிவித்தார். அம்பேத்கர் பிறந்த நாள் மற்றும் மகாவீரர் பிறந்த நாளையொட்டி அனைவருக்கும் அவர் வாழ்த்து தெரிவித்தார். தேசிய திறன் மேம்பாட்டுப் பயிற்சி நிறுவனத்தின் மாணவர்கள் ஏற்பாடு செய்திருந்த கண்காட்சியை அவர் பார்வையிட்டார். போட்டித் தன்மையில் நிலைத்திருக்க தாங்களாகவே திறனை மேம்படுத்திக்கொள்ள அவர்களை ஊக்கப்படுத்தினார். இன்றைய காலத்திற்கு ஏற்ப டிஜிட்டல் திறனைக் கற்பது அவசியம் என்பதையும் அவர் எடுத்துரைத்தார். நரேந்திர மோடி அரசுக்கான நம்பிக்கை என்பது திறன் மேம்பாட்டில் மகளிருக்குக் கூடுதல் வாய்ப்புகளை உருவாக்குவதாகும் என்று அவர் உறுதிபட தெரிவித்தார்.
இந்த நிகழ்ச்சிக்குப் பின் ஆஸ்டின் நகருக்குச் சென்ற அமைச்சர் திரு ராஜீவ் சந்திரசேகர் அங்கு டாக்டர் பி ஆர் அம்பேத்கர் உருவச்சிலைக்கு மலர் தூவி மரியாதை செலுத்தினார். காசி விஸ்வநாதர் மற்றும் வெல்லாரி அம்மன் கோவிலுக்குச் சென்ற அவர் துப்புரவு தொழிலாளர்களுடன் மதிய உணவு அருந்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816803
சுகாதாரம் மற்றும் குடும்ப நலத்துறை அமைச்சகம்
கோவிட் 19 பாதிப்பு அதிகமுள்ள நகராட்சிகளின் அதிகாரிகளுடன் குடியரசுத் தலைவர் விவாதம்
நாட்டின் பல்வேறு பகுதிகளில் உள்ள 11 நகராட்சிப் பகுதிகளில் மிக அதிகமான கோவிட்-19  தாக்கம் குறித்து, மக்கள் நல்வாழ்வுத் துறை முதன்மைச் செயலர்கள், நகர்ப்புற மேம்பாட்டுத்துறைச் செயலர்கள், நகராட்சி ஆணையர்கள், தேசிய சுகாதார இயக்கத்தின்  இயக்குநர்கள், அதிகாரிகள் ஆகியோருடன் மத்திய மக்கள் நல்வாழ்வுத் துறைச் செயலர் ப்ரீதி சுதன், மத்திய மக்கள் நல்வாழ்வு மற்றும் குடும்ப நலத் துறையின்  சிறப்புப் பணி அலுவலர்  ராஜேஷ் பூஷண் ஆகியோர் இன்று  காணொளி மூலம் விவாதித்தனர். அதில், வீட்டுவசதி மற்றும் நகர்ப்புற விவகாரங்கள் துறையின்  கூடுதல் செயலர் கம்ரன் ரிஸ்வி பங்கேற்றார்.
மகாராஷ்டிரம், தமிழ்நாடு, குஜராத், தில்லி, மத்தியப் பிரதேசம், மேற்கு வங்கம், ராஜஸ்தான் ஆகிய மாநிலங்களின் 11 நகராட்சிகளைச் சேர்ந்த பிரதிநிதிகள் பங்கேற்றனர். இவை நாட்டின் மொத்த பாதிப்பில் 70 சதவீதமாகும்.
கோவிட்-19 தொற்றுக்கு ஆளாகி உறுதி செய்யப்பட்டோர் எண்ணிக்கை, இறப்போர் விகிதம், லட்சத்தில் எத்தனை பேருக்கு சோதனை நடத்தப்பட்டது என்ற விவரம், தொற்று உறுதி செய்யப்பட்டோர் குறித்த விவரம் ஆகியவை நிகழ்ச்சியில் விவரிக்கப்பட்டன. குறிப்பிட்ட மாநகராட்சி, நகராட்சிப் பகுதிகளில் குறுகிய காலத்தில் இரு மடங்காக உயரும் விவரம், மரண விகிதம், தேசிய அளவை விட அதிகமானோர் உறுதி செய்யப்பட்டுள்ளதன் விவரம் ஆகியவை குறித்தும் விவரிக்கப்பட்டன.
ஆபத்துக்குரிய நிலை கண்டறியப்பட்டு, தீவிர பரிசோதனைகளைக் கடைப்பிடித்து, அதன் மூலம் தடுப்பு நடவடிக்கையில் அதிகமான கவனம் செலுத்த வேண்டும் என்று விவாதத்தில் வலியுறுத்தப்பட்டது. அதிலும் பாதிக்கப்படக் கூடிய நிலையில் உள்ள மக்கள் தொகை, கூட்டம், துணிவுமிக்க மருத்துவ மேலாண்மை ஆகியவை குறித்து சுட்டிக் காட்டப்பட்டது.
சில நகராட்சி பகுதிகளில் முன்கூட்டியே கண்டறிந்து உரிய நேரத்தில் மருத்துவம் செய்வதற்கும், மரண விகிதத்தைத் தடுக்கவும் உதவும் வகையில் சோதனை முறையை தீவிரமாக்க வேண்டியதன் அவசியம் குறித்தும் பேசப்பட்டது.
“கோவிட்-19”  தொற்றினை எதிர்கொள்ள நகராட்சிகள் எடுத்துள்ள நடவடிக்கைகள், கையாண்ட சிறந்த வழிமுறைகள் ஆகியவையும் விவாதிக்கப்பட்டன.
இதுவரை 51,783 பேர் சிகிச்சை பெற்று குணமடைந்துவிட்டனர். கடந்த 24 மணி நேரத்தில் 3,250 பேர் குணமடைந்துள்ளனர். இது குணமடைவோர் எண்ணிக்கை 41.39 சதவீதமாக உயர்ந்துள்ளது. இது வரையில் 1,25,101 பேருக்கு நோய் உறுதி செய்யப்பட்டுள்ளது. நாட்டில் நேற்று வரையில் 6654 பேருக்கு உறுதி செய்யப்பட்டுள்ளது.
(Visitor Counter : 174
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து விநியோகம்: மாநில சுகாதார அமைச்சர்களுடன் உரையாடிய டாக்டர் ஹர்ஷ் வர்தன், நாளை நடைபெறவுள்ள ஒத்திகைக்கு அவர்களது முழு ஒத்துழைப்பை கோரினார்
நாளை  நடைபெறவுள்ள கொவிட்-19 தடுப்பு மருந்து விநியோக ஒத்திகை குறித்து மாநிலங்கள் மற்றும் யூனியன் பிரதேசங்களின் சுகாதார அமைச்சர்கள் மற்றும் முதன்மை செயலாளர்கள் / கூடுதல் தலைமை செயலாளர்களுடன் மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் காணொலி மூலம் இன்று உரையாடினார்.
ஒட்டுமொத்த ஒத்திகை நடவடிக்கையை தலைமையேற்று நடத்துமாறு அவர்களை அவர் கேட்டுக்கொண்டார். 33 மாநிலங்கள்/யூனியன் பிரதேசங்களில் உள்ள 736 மாவட்டங்களில் கொவிட்-19 தடுப்பு மருந்துக்கான இரண்டாவது ஒத்திகை மூன்று கட்டங்களாக நாளை நடைபெறுகிறது.
தடுப்பூசி விநியோகிக்கும் திறன் மற்றும் மேலாண்மையை உறுதி செய்வதற்காக இந்த ஒத்திகை மேற்கொள்ளப்படுகிறது. பயனாளிகளின் பதிவு, திட்டமிடப்பட்ட இடங்களில் தடுப்பூசி போடுவது உட்பட ஒட்டுமொத்த தடுப்பூசி திட்டம், மாவட்ட ஆட்சியர்களின் தலைமையில் பரிசோதிக்கப்படும்.
இன்று நடைபெற்ற கூட்டத்தில் தமிழக சுகாதார அமைச்சர் டாக்டர் சி விஜயபாஸ்கர் கலந்து கொண்டார். மத்திய சுகாதாரம் மற்றும் குடும்ப நல அமைச்சகத்தின் கொவிட்டுக்கான கூட்டு கண்காணிப்பு குழுவின் முதல் கூட்டம் 2020 ஜனவரி 8 அன்று நடைபெற்ற நிலையில், கடந்த ஒரு வருடமாக பெருந்தொற்றை எதிர்த்து நாடு வெற்றிகரமாக போராடி வருகிறது என்று டாக்டர் ஹர்ஷ் வர்தன் கூறினார்.
முன்கள பணியாளர்களின் ஓய்வில்லா உழைப்பிற்கும் அர்ப்பணிப்புக்கும் பாராட்டு தெரிவித்த அவர், பிரதமர் திரு நரேந்திர மோடியின் துடிப்பான மற்றும் உறுதியான தலைமையின் கீழ் உலகத்திலேயே அதிகளவு குணமடைதல்களை இந்திய கண்டுள்ளதை குறித்தும், என்-95 முகக்கவசங்களுக்காக இந்தியாவை எதிர்நோக்கியுள்ள இதர நாடுகளுக்கு நம்பிக்கை ஒளியாக திகழ்வது குறித்தும் தெரிவித்தார். பிரதமரின் தற்சார்பு இந்தியா திட்டத்திற்கு புகழ் சேர்க்கும் வகையில் இந்த நடவடிக்கை அமைந்துள்ளதாக அமைச்சர் குறிப்பிட்டார்.
இந்த தடுப்பூசி பணிகளை மேற்கொள்ள ‘கோ-வின்’ என்ற மென்பொருளை மத்திய சுகாதாரத்துறை அமைச்சகம் உருவாக்கியுள்ளது என்றும் இதில் கொவிட் தடுப்பூசிகள் இருப்பு நிலவரம், அவற்றின் வெப்பநிலை மற்றும் தடுப்பூசி பயனாளிகளை கண்டறியும் வசதிகள் செய்யப்பட்டுள்ளன என்றும் கூறிய டாக்டர் ஹர்ஷ் வர்தன் தடுப்பூசி திட்ட மேலாளர்களுக்கு தேவையான அனைத்து உதவிகளையும், இந்த மென்பொருள் வழங்கும் என்று கூறினார்.
2021 ஜனவரி 17 அன்று திட்டமிடப்பட்டுள்ள தேசிய நோயெதிர்ப்பு தினத்திற்கு உரிய முக்கியத்துவம் வழங்கும்படி மாநில அமைச்சர்களை அவர் கேட்டுக்கொண்டார். கொவிட் சாராத அத்தியாவசிய சேவைகள் பாதிப்படையாமல் பார்த்துக் கொள்ளும் படி அமைச்சர்களை அவர் கேட்டுக்கொண்டார்.
கடந்த ஒத்திகை நடவடிக்கைகளில் தங்களது அனுபவங்களையும், நாளைய ஒத்திகைக்கான தயார்நிலையையும் அமைச்சர்கள் பகிர்ந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1686812
சமூக நிதி மற்றும் அதிகாரமளித்தல் அமைச்சகம்
மனநல பிரச்சனை
2022-23ம் நிதியாண்டில் போதைப்பொருள் தேவைக் குறைப்புக்கான தேசிய அளவிலான அதிரடி திட்டத்திற்கு ரூ.200 கோடி ஒதுக்கீடு செய்யப்பட்டுள்ளது. இந்தத் திட்டத்தின் கீழ் மனநல காப்பகங்களை நடத்துவது உள்ளிட்ட ஆந்திராவைச் சேர்ந்த தொண்டு நிறுவனங்களுக்கு ரூ.2.39 கோடி வழங்கப்பட்டுள்ளது. இதேபோல், மத்திய சமூக நீதி மற்றும் அதிகாரமளித்தல் துறையின் சார்பில் மனநலம் பாதித்தவர்களுக்கான சிகிச்சை மற்றும் மறுவாழ்வுக்காக 71 ஓடிஐசி மையங்களை நடத்துவதற்கு நிதி ஒதுக்கீடு செய்யப்பட்டுள்ளது.
மத்திய அரசின் முக் பாரத் அபியான் திட்டத்தின் கீழ், இதுவரை 9.54 கோடிக்கும் அதிகமான மக்கள் போதைப்பொருள் பழக்கத்தால் ஏற்பட்ட மனநல பாதிப்பில் இருந்து மீட்கப்பட்டுள்ளனர். இவர்களில் 3.12 கோடி பேர் இளைஞர்கள், 2.08 கோடி பேர் பெண்களாவர்.
மக்களவையில் இன்று எழுப்பப்பட்ட கேள்விக்கு மத்திய சமூக நீதி மற்றும் அதிகாரமளித்தல் துறை இணையமைச்சர் சுஸ்ஸ்ரீ பிரதீமா பௌமிக் எழுத்து பூர்வமாக அளித்த பதிலில் இதனை தெரிவித்துள்ளார்.
ரெயில்வே அமைச்சகம்
ரயில்வே ஊழியர்களுக்கு உற்பத்தித் திறனுடன் இணைந்த போனசுக்கு மத்திய அமைச்சரவை ஒப்புதல் அளித்துள்ளது
2017-18ஆம் நிதியாண்டிற்கு அரசிதழ் பதிவுபெறாத தகுதியுள்ள அனைத்து ரயில்வே ஊழியர்களுக்கும்  78 நாள் ஊதியத்திற்கு இணையாக உற்பத்தித் திறனுடன் இணைந்த போனஸ் வழங்குவதற்கு பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது. இதற்கு ரூ.2044.31 கோடி நிதி தேவைப்படும் என்று மதிப்பிடப்பட்டுள்ளது. போனஸ் பெறுவதற்கான ஊதிய உச்சவரம்பு மாதத்திற்கு ரூ.7,000ஆக நிர்ணயிக்கப்பட்டுள்ளது. தகுதியுள்ள ரயில்வே ஊழியர்களுக்கு அதிகபட்சமாக ரூ.17,951 கிடைக்கும். இந்த முடிவால் அரசிதழ் பதிவுபெறாத சுமார் 11.91 லட்சம் ரயில்வே ஊழியர்கள் பயனடைவார்கள் என்று தெரிகிறது.
மத்திய அமைச்சரவை முடிவின்படி ஒவ்வொரு ஆண்டும் தசரா / ஆயுத பூஜை விடுமுறை நாட்களுக்கு முன்னதாக, போனஸ் வழங்கப்படுவதுபோல், இந்த ஆண்டும் தகுதியுள்ளவர்களுக்கு வழங்கப்படும். 2017-18க்கு 78 நாட்களுக்கு இணையாக உற்பத்தித் திறனுடன் இணைந்த போனஸ் வழங்கப்படுவது ரயில்வேயின் செயல் திறனை மேம்படுத்தும் வகையில் தொழிலாளர்களை ஊக்கப்படுத்தும் என்று எதிர்பார்க்கப்படுகிறது.
ஜல்சக்தி அமைச்சகம்
விடுதலையின் அம்ரித் மகோத்ஸவத்தின் ஒரு பகுதியாக தூய்மை இந்தியா இயக்கம் கிராமப்புறம் பகுதி 2-ன் கீழ் 2021 அக்டோபர் 2 அன்று தூய்மை இந்தியா தினம் நாடு முழுவதும் கொண்டாடப்பட்டது
பிரதமர் திரு நரேந்திர மோடியின் ஊக்கமளிக்கும் தலைமையின் கீழ் நாட்டின் 75 ஆண்டுகள் சுதந்திரத்தை விடுதலையின் அம்ரித் மகோத்ஸவம்  எனும் சமூக பங்களிப்பு முன்முயற்சியின் மூலம் இந்திய அரசு கொண்டாடி வருகிறது.
அகம் பிராச்சாரத்தின் ஒரு பகுதியாக, திறந்தவெளியில் மலம் கழிக்கும் நடைமுறை இல்லாத கிராமங்களின் சாதனையை கொண்டாடும் வகையிலும், இதை ஊக்குவிக்கும் வகையிலும், தூய்மை இந்தியா இயக்கம் கிராமப்புறம் பகுதி 2-ன் கீழ் முக்கிய செயல்பாடுகளை ஜல் சக்தி அமைச்சகத்தின் குடிநீர் மற்றும் சுகாதார துறை மேற்கொண்டு வருகிறது.
கடந்த வருடங்களைப் போலவே, விரிவான தூய்மைக்கான மக்கள் இயக்கத்தை வலுப்படுத்தும் வகையில் தூய்மைக்கு ஊக்கமாக திகழும் தேசத்தந்தை மகாத்மா காந்தியடிகளின் பிறந்த நாளான 2021 அக்டோபர் 2-ஐ தூய்மை இந்தியா தினமாக குடிநீர் மற்றும் சுகாதார துறை கொண்டாடியது.
அகம் கொண்டாட்டங்களின் ஒரு பகுதியாக தூய்மை ரதங்களின் பயணத்தை மாநிலங்கள் மற்றும் யூனியன் பிரதேசங்கள் தொடங்கின. பல்வேறு மாவட்டங்கள் மற்றும் வட்டங்களுக்கு சென்ற இந்த ரதங்கள் மாநிலங்கள் மற்றும் யூனியன் பிரதேசங்களின் தலைநகரங்களில் தங்கள் பயணத்தை நிறைவு செய்தன.
முதல்வர்கள், நாடாளுமன்ற உறுப்பினர்கள், சட்டமன்ற உறுப்பினர்கள் மற்றும் உள்ளாட்சித் தலைவர்கள் உள்ளிட்ட மக்கள் பிரதிநிதிகளால் 800-க்கும் மேற்பட்ட தூய்மை ரதங்களின் பயணங்கள் தொடங்கி வைக்கப்பட்டன. தூய்மை குறித்த விழிப்புணர்வை மக்களிடையே ஏற்படுத்துவதிலும் திட மற்றும் திரவ கழிவு மேலாண்மை குறித்த நடைமுறை மாற்றங்களை கொண்டு வருவதிலும் இந்த ரதங்கள் முக்கிய பங்காற்றின. தூய்மை இந்தியா தினமான 2021 அக்டோபர் 2 அன்று சுமார் முப்பத்தி நான்கு ரதங்கள் நாடு முழுவதும் கொடியசைத்து துவக்கி வைக்கப்பட்டன.
மகாத்மா காந்தியின் கனவான தூய்மையான சமுதாயத்தை அடையவும் திறந்தவெளி மலம் கழித்தல் இல்லாத கிராமங்களை உருவாக்கவும் தூய்மை இந்தியா தினத்தன்று மக்கள் மீண்டுமொரு முறை உறுதி ஏற்றுக் கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1760608
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 187.26 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 14,241 கொவிட் சிகிச்சை பெறுபவர்கள் எண்ணிக்கை 0.03 சதவிதமாக உள்ளது.
குணமடைந்தோர் விகிதம் தற்போது 98.75 சதவீதம்
கடந்த 24 மணி நேரத்தில் 1,589 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,16,068 என அதிகரித்துள்ளது.
கடந்த 24 மணி நேரத்தில் 2,451 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.55 சதவீதம் ஆகும்
வாராந்திர பாதிப்பு விகிதம் 0.47 சதவீதம் ஆகும்
இதுவரை மொத்தம் 83.38 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,48,939 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1818878
வணிகம் மற்றும் தொழில்துறை அமைச்சகம்
ஏற்றுமதி ஊக்குவிப்புக் குழுக்களுடன் சர்வதேச வர்த்தகம் தொடர்பாக மத்திய அமைச்சர் திரு பியூஷ் கோயல் ஆலோசனை
மத்திய வர்த்தகம் மற்றும் தொழில்துறை அமைச்சர் திரு பியூஷ் கோயலும், வர்த்தகத்துறை மற்றும் வெளிநாட்டு வர்த்தகத்திற்கான தலைமை இயக்குநரகத்தின் உயரதிகாரிகளும், ஏற்றுமதி ஊக்குவிப்பு குழுக்களுடனான கூட்டத்தில் இன்று கலந்துகொண்டு, சர்வதேச வர்த்தகம் தொடர்பான பல்வேறு விஷயங்கள் குறித்து விவாதித்தனர்.
இதுபோன்ற சவாலான தருணங்களிலும் ஏற்றுமதியாளர்களின் சிறப்பான செயல்திறனை அமைச்சர் பாராட்டினார். இந்தியாவின் வர்த்தக ஏற்றுமதிகள் 2021 ஏப்ரல் மாதத்தில் 30.21 பில்லியன் அமெரிக்க டாலராக இருந்ததாகவும், இது 2020 ஏப்ரல் மாதத்தின் 10.17 பில்லியன் அமெரிக்க டாலரை விட 197.03 சதவீதமும், 2019 ஏப்ரல் மாதத்தின் 26.04 பில்லியன் அமெரிக்க டாலரை விட 16.03 சதவீதமும் அதிகம் என்று அவர் குறிப்பிட்டார்.
அதேபோல 2021 மே மாதத்தின் முதல் வாரத்தில் ஏற்றுமதியின் மதிப்பு 2019-20 ஆம் ஆண்டின் இதே காலத்தை விட 9% அதிகமாக பதிவாகியுள்ளதாகவும் அமைச்சர் தெரிவித்தார். பெட்ரோலியம், எண்ணெய், மசகுப் பொருட்களைத் தவிர, இதர பொருட்களின் ஏற்றுமதி இந்தக் காலகட்டத்தில் கடந்த ஆண்டை விட 15% அதிகரித்திருப்பதாக அவர் கூறினார்.
இந்த ஆண்டுக்குள் லட்சிய இலக்கான 400 பில்லியன் டாலர் அளவிலான ஏற்றுமதிகள் மேற்கொள்ளப்படும் என்ற நம்பிக்கையை 2021 ஏப்ரல் மாதம் மற்றும் 2020-21 ஆம் ஆண்டு ஏற்றுமதியின் செயல்திறன் தந்துள்ளதாக அமைச்சர் குறிப்பிட்டார். மருந்துகள், பொறியியல், வாகன உதிரி பாகங்கள், மீன்வளம், வேளாண் பொருட்கள் உள்ளிட்ட பல்வேறு துறைகளில் ஏற்றுமதியை மேம்படுத்துவதற்கு ஏராளமான சாத்தியக்கூறுகள் இருப்பதாகவும் அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1717731
-----
(Visitor Counter : 155
பிரதமர் அலுவலகம்
போர்ட் பிளேயரில் மூவர்ணக் கொடி ஏற்றப்பட்டதன் 75-வது ஆண்டை முன்னிட்டு நேதாஜி சுபாஷ் சந்திரபோஸை பிரதமர் நினைவு கூர்ந்துள்ளார்
போர்ட் பிளேயரில் மூவர்ணக் கொடி ஏற்றப்பட்டதன் 75-வது ஆண்டு தினத்தை முன்னிட்டு நேதாஜி சுபாஷ் சந்திரபோஸை பிரதமர் திரு நரேந்திர மோடி நினைவு கூர்ந்துள்ளார். இதுதொடர்பாக அவர் விடுத்துள்ள சுட்டுரைச் செய்தியில்,
“டிசம்பர் 30, 1943... போர்ட் பிளேயரில் வீரமிக்க நேதாஜி சுபாஷ் சந்திரபோஸ் மூவர்ணக் கொடியை ஏற்றிய இந்நாள், ஒவ்வொரு இந்தியரின் நினைவிலும் நீங்கா இடம் பெற்றுள்ளது. இந்த சிறப்பு தினத்தின் 75-வது ஆண்டை முன்னிட்டு போர்ட் பிளேயர் கென்று மூவர்ணக் கொடியை ஏற்றும் கௌரவம் எனக்குக் கிடைத்தது. சில நினைவுகளை பகிர்ந்து கொள்கிறேன்”, என்று தெரிவித்துள்ளார்
------
(
குடியரசுத் தலைவர் செயலகம்
‘சமுத்திர சேது’ மற்றும் ‘மிஷன் சாகர்’ ஆகியவற்றின் கீழ் இந்தியாவின் கொவிட் சேவைகளில் இந்திய கடற்படை முக்கிய பங்கு வகித்தது: குடியரசுத் தலைவர் திரு ராம்நாத் கோவிந்த்
பிராந்திய உறுதிகளை பூர்த்தி செய்வதிலும், இந்தோ-பசிபிக் பகுதியில் உள்ள நமது நண்பர்கள் மற்றும் பங்குதாரர்களுடனான நமது ராஜதந்திர நடவடிக்கைகளை மேம்படுத்துவதிலும் குறிப்பிடத்தகுந்த முயற்சிகளை இந்திய கடற்படை எடுத்துள்ளது என்று குடியரசுத் தலைவர் திரு ராம் நாத் கோவிந்த் கூறினார்.
‘சமுத்திர சேது’ மற்றும் ‘மிஷன் சாகர்’ ஆகியவற்றின் கீழ் இந்தியாவின் கொவிட் சேவைகளில் இந்திய கடற்படை முக்கிய பங்கு வகித்து இந்திய பெருங்கடல் பகுதியில் உள்ள நமது கடல்சார் அண்டை நாடுகள் மற்றும் பங்குதாரர்களுக்கு உதவி மற்றும் ஆதரவை அளித்தது. இந்திய கடற்படை பகுதியில் ‘விரும்பத்தக்க பாதுகாப்பு பங்குதாரர்’ மற்றும் ‘முதல் செயல்பாட்டாளர்’ எனும் இந்தியாவின் லட்சியத்தை நெருக்கடியின் போது இந்திய கடற்படையின் சிறப்பான செயல்பாடு வெளிப்படுத்தியது என்று கோவாவில் உள்ள ஐஎன்எஸ் ஹன்சாவில் நடைபெற்ற இந்திய கடற்படை விமானப்பிரிவுக்கு குடியரசுத் தலைவரின் வண்ணம்  வழங்கும் நிகழ்ச்சியில் பேசிய திரு கோவிந்த் கூறினார்.
இந்த சாதனையை செய்ததற்காக இந்திய கடற்படையின் விமானப்பிரிவின் அனைத்து அதிகாரிகள் மற்றும் வீரர்களுக்கு குடியரசுத் தலைவர் பாராட்டு தெரிவித்தார். அமைதியின் போதும் போரின் போதும் நாட்டுக்கு ஆற்றிய சிறப்பான சேவைக்காக இந்த கவுரவம் இன்றைக்கு வழங்கப்படுவதாக அவர் கூறினார்.
இந்திய கடற்படையின் உள்நாட்டுமயமாக்கல் திட்டம் குறித்து பேசிய குடியரசுத் தலைவர், உள்நாட்டுமயமாக்கலை இந்திய கடற்படை திறம்பட செயலாற்றி வருவதாகவும், அதன் தற்போதைய மற்றும் எதிர்கால கொள்முதல் திட்டங்களில் இது பிரதிபலிப்பதாகவும் கூறினார்.
இந்திய அரசின் ‘தற்சாபு இந்தியா’ கொள்கைக்கேற்ப, ‘மேக் இன் இந்தியா’ நடவடிக்கையில் தொடர் முன்னேற்றத்தை இந்திய கடற்படை அடைந்து வருவதாக அவர் கூறினார். விமான தொழில்நுட்பத்தில் ஏற்பட்டு வரும் பெரும் முன்னேற்றத்தின் காரணமாக, உள்நாட்டிலேயே தயாரிக்கப்பட்ட ஆயுதங்கள், சென்சார்கள் மற்றும் இதர வசதிகள் கடற்படை விமானங்களில் பொருத்தப்படுவதாகவும் அவர் கூறினார்.
ஹிந்துஸ்தான் ஏரோனாடிக்ஸ் நிறுவனத்தால் நமது நாட்டிலேயே உற்பத்தி செய்யப்பட்ட முன்னேறிய இலகு ரக ஹெலிகாப்டர்கள் மற்றும் டோர்னியர் மற்றும் சேத்தக் விமானங்கள், பாதுகாப்பு துறையில் தற்சார்பு இந்தியாவை நோக்கிய நமது முன்னேற்றத்தை எடுத்துக் காட்டுவதாக அவர் மேலும் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?
அறிவியல் மற்றும் தொழில்நுட்பத்துறை
முன்னோடி உயிரியல் இயற்பியலாளர் மற்றும் கட்டமைப்பு உயிரியலாளர் டாக்டர். ஜி. என். ராமச்சந்திரனின் நூற்றாண்டு விழாவில் புரதத்தின் கட்டமைப்பு-செயல்பாட்டு உறவுகளை மறு ஆய்வு செய்தல்
குஜராத்தின் வதோதராவில் உள்ள பரோடா மகாராஜா சாயாஜிராவ் பல்கலைக்கழகத்தின் உயிர்வேதியியல் துறையானது "டாக்டர் ஜி. என். ராமச்சந்திரனின் நூற்றாண்டு விழாவில் புரதங்களைக் கொண்டாடுதல் " என்ற தலைப்பில் சர்வதேச மாநாட்டை ஏற்பாடு செய்தது. டாக்டர் ஜி. என். ராமச்சந்திரன் புரத கட்டமைப்பு துறையில் ஒரு முன்னோடி விஞ்ஞானி ஆவார். அவரது நூற்றாண்டு விழா, அறிவியலில் அவரது தனித்துவமான சாதனைகளை நினைவுகூர்ந்தது.
தொடக்க அமர்வில் பத்மஸ்ரீ விருது பெற்றவர், குளோபல் லீடர்ஸ் அறக்கட்டளையின் "ஆசியாவின் மில்லினியம் தலைவர்", குஜராத் வேளாண் பல்கலைக்கழகத்தின் முன்னாள் துணைவேந்தர் ஆகியோர் சிறப்பு விருந்தினர்களாக கலந்துகொண்டனர். இந்த மாநாட்டில் இந்தியா மற்றும் வெளிநாடுகளைச் சேர்ந்த புகழ்பெற்ற விஞ்ஞானிகளும் கலந்து கொள்கின்றனர்.
தொடக்க அமர்வைத் தொடர்ந்து பல்வேறு மாநாட்டு அமர்வுகள் நடைபெற்றன. சிங்கப்பூர் தேசிய பல்கலைக்கழகத்தின் பேராசிரியர் கினி மஞ்சுநாதா சிறப்புரையாற்றினார், பாம்புகள் மற்றும் பிற விலங்குகளின் புரதம் மற்றும் பெப்டைட் நச்சுகள் குறித்த தனது ஆராய்ச்சியின் பல மருத்துவப் பயன்பாடுகளின் வளர்ச்சி குறித்து அவர் பேசினார். பெங்களூரு இந்திய அறிவியல் கழகத்தின் மூலக்கூறு உயிரியல் பிரிவு பேராசிரியர். சித்தார்த்தா பி. சர்மா, புரதங்களின் கட்டமைப்புத் தன்மை குறித்து பேசினார். உயிர்வேதியியல் துறையைச் சேர்ந்த பேராசிரியர் டிஎன் ராவ், பெப்டிக் அல்சர் மற்றும் இரைப்பைப் புற்றுநோய்களை உண்டாகக் காரணமான ஹெலிகோபாக்டர் பைலோரியின் என்சைம் குறித்து உரை நிகழ்த்தினார். அமெரிக்காவின் ஹூஸ்டனில் உள்ள பெய்லர் மருத்துவக் கல்லூரியைச் சேர்ந்த பேராசிரியர் பி.வி.வி. பிரசாத், மனித ரோட்டா வைரஸின் பிரதிகள் மற்றும் மார்போஜெனீசிஸின் கட்டமைப்பு வழிமுறைகள் குறித்து விரிவுரையாற்றினார். அமெரிக்காவின் பஃபேலோ பல்கலைக்கழகத்தைச் சேர்ந்த டாக்டர் டேவிட் ஹெப்னர், தில்லி பல்கலைக்கழகத்தின் பேராசிரியர் அலோ நாக், அமெரிக்காவின் டெக்சாஸ் ஏ&எம் பல்கலைக்கழகத்தைச் சேர்ந்த டாக்டர் விஷால் எம் கோஹில், ஐஐஎஸ்இஆர் மொஹாலியைச் சேர்ந்த பேராசிரியர் பி. குப்தாசர்மா, ஐஐடி காந்திநகரைச் சேர்ந்த டாக்டர் ஷரத் குப்தா ஆகியோரும் உரையாற்றினர்.
குடியரசுத் தலைவர் செயலகம்
குடியரசுத் தலைவர் மாளிகையின் தோட்டங்களைப் பார்வையாளர்களுக்குத் திறந்து வைக்கும் உத்யன் உத்சவ்-2023 நிகழ்ச்சியில் ஜனவரி 29-ல் குடியரசுத் தலைவர் பங்கேற்கிறார்
தோட்டங்கள் ஜனவரி 31 முதல் பொதுமக்களுக்குத் திறக்கப்படும்
பார்வையாளர்கள் இணையதளம் மூலம் முன்பதிவு செய்யலாம்
குடியரசுத் தலைவர் மாளிகையின் தோட்டங்கள் பார்வையாளர்களுக்குத் திறக்கப்படும் உத்யன் உத்சவ் 2023 நிகழ்ச்சியில் நாளை  குடியரசுத் தலைவர் திருமதி திரௌபதி முர்மு பங்கேற்றுத் தோட்டங்களைத் திறந்து வைக்கிறார்.
இம்முறை தோட்டங்கள்  சுமார் இரண்டு மாதங்களுக்கு பொது மக்கள் பார்வைக்குத் திறந்திருக்கும். தோட்டங்கள் ஜனவரி 31, 2023 முதல் பொது மக்களின் பார்வைக்காக அனுமதிக்கப்படும். இந்தத் தோட்டங்கள் மார்ச் 26, 2023 வரை திறந்திருக்கும். இதில் பராமரிப்புப் பணிகள் நடைபெறும் நாட்களான திங்கள் கிழமைகள் மற்றும் ஹோலியை முன்னிட்டு மார்ச் 8 அன்று தோட்டங்கள் பொதுமக்கள் பார்வைக்கு அனுமதிக்கப்படமாட்டாது. மார்ச் 28 முதல் 31 வரை, பின்வரும் நாட்களில் சிறப்புப் பிரிவினருக்குத் தோட்டங்கள் திறந்திருக்கும்:
மார்ச் 28 - விவசாயிகளுக்கு
மார்ச் 29 - மாற்றுத் திறனாளிகளுக்கு
மார்ச் 30 - பாதுகாப்புப் படைகள், துணை ராணுவப் படைகள் மற்றும் காவல்துறையினருக்கு,
மார்ச் 31 - பழங்குடியின பெண்கள் சுய உதவிக்குழுக்கள் உட்பட பெண்களுக்கு
ஆன்லைன் முன்பதிவு மூலம் மக்கள் தங்கள் நேரப் பகுதியை முன்கூட்டியே பதிவு செய்யலாம். https://rashtrapatisachivalaya.gov.in அல்லது https://rb.nic.in/rbvisit/visit_plan.aspx. என்ற இணையதளத்தில் முன்பதிவு செய்யலாம். நேரடிப் பார்வையாளர்களும் தோட்டத்திற்குச் செல்லலாம். இருப்பினும், அவர்கள், குடியரசுத் தலைவர் மாளிகையின் நுழைவு வாயில் எண். 12க்கு அருகிலுள்ள சுய சேவை மையத்தில் பதிவு செய்ய வேண்டும். அவசரத்தைத் தவிர்க்கவும் நேரத்தை மிச்சப்படுத்தவும் முன்கூட்டியே இணையதளத்தில் பதிவு செய்வது நல்லது.
குடியரசுத் தலைவர் மாளிகை வளாகத்தில் பல்வேறு தோட்டங்கள் உள்ளன. கிழக்குப் புல்வெளி, மத்திய புல்வெளி, நீண்ட தோட்டம் மற்றும் வட்ட தோட்டம் ஆகியவை ஏற்கெனவே இருந்தன. முன்னாள் குடியரசுத் தலைவர்கள் டாக்டர் ஏ.பி.ஜே. அப்துல் கலாம் மற்றும் திரு ராம்நாத் கோவிந்த் பதவிக் காலங்களில், மூலிகை-I, மூலிகை-II, தொட்டுணரக்கூடிய தோட்டம், போன்சாய் தோட்டம் மற்றும் ஆரோக்கிய வனம் என பல தோட்டங்கள் உருவாக்கப்பட்டன. சுதந்திரத்தின் 75-வது ஆண்டு விழாவை அமிர்தப் பெருவிழா என கொண்டாடும் போது, குடியரசுத் தலைவர் மாளிகைத் தோட்டங்களுக்கு ‘அம்ரித் உத்யன்’ என்று பொதுவான பெயர் சூட்டப்பட்டது.
குடியரசுத் தலைவர் மாளிகையின் தோட்டங்களைத் தவிர, மக்கள் வாரத்தில் ஐந்து நாட்கள்  குடியரசுத் தலைவர் மாளிகைக்கும், வாரத்தில் ஆறு நாட்கள்  குடியரசுத் தலைவர் மாளிகை அருங்காட்சியகத்துக்கும் செல்லலாம். அரசு விடுமுறை நாட்களைத் தவிர ஒவ்வொரு சனிக்கிழமையும் படைமாற்ற நிகழ்ச்சியையும் காணலாம். மேலும் விவரங்கள் http://rashtrapatisachivalaya.gov.in/rbtour/ என்ற இணையதளத்தில் கிடைக்கும்.
சிறப்பு சேவைகள் மற்றும் கட்டுரைகள்
1971 இந்தியா-பாகிஸ்தான் போரின் ‘பொன்விழா ஆண்டு வெற்றி ஓட்டம்’: சென்னையில் ராணுவ தலைமையகம் நடத்தியது
1971 இந்தியா-பாகிஸ்தான் போரின் பொன்விழா ஆண்டு கொண்டாட்டத்தின் ஒரு பகுதியாக ‘பொன்விழா ஆண்டு வெற்றி ஓட்டம்’ நிகழ்ச்சியை சென்னையில் உள்ள ராணுவ தென்னிந்திய தலைமையகம் இன்று நடத்தியது.
1971 ஆம் ஆண்டு பாகிஸ்தானுடன் நடந்த போரில் இந்தியா வெற்றி பெற்றது. இதன் 50வது ஆண்டு நிகழ்ச்சி, பொன் விழா வெற்றி ஆண்டாக நாடு முழுவதும் கொண்டாப்படுகிறது.
இதன் ஒரு பகுதியாக ‘உங்கள் வீரர்களுக்காக ஓடுங்கள்’ என்ற கருப்பொருளில், பொன்விழா வெற்றி ஓட்டத்தை, சென்னையில் உள்ள ராணுவ தென்னிந்திய தலைமையகம் இன்று நடத்தியது.
2 கி.மீ, 5 கி.மீ, 10 கி.மீ என 3 பிரிவுகளில் இந்த வெற்றி ஓட்டம் நடத்தப்பட்டது. இதில் ராணுவ வீரர்கள், இளைஞர்கள், பெண்கள், குழந்தைகள் என பல தரப்பினரும் உற்சாகமாக கலந்து கொண்டு ஓடினார்கள்.
தமிழக தலைமை செயலாளர் திரு. ராஜீவ் ரஞ்சன், எஸ்ஐபி சிறப்பு இயக்குனர் திரு. ஏ.எஸ் ராஜன் உட்பட பலர் இதில் கலந்து கொண்டனர்.
1971 ஆம் ஆண்டு இந்தியா-பாகிஸ்தான் போரில் பங்கேற்று வீர் சக்கரா விருது பெற்ற முன்னாள் ராணுவ அதிகாரி கர்னல் ஏ.கிருஷ்ணசாமி இந்த வெற்றி ஓட்டத்தை கொடியசைத்து தொடங்கி வைத்தார்.
இதில் பங்கேற்ற அனைவருக்கும் ராணுவ தென்மண்டல தலைமை அதிகாரி லெப்டினன்ட் ஜெனரல் ஏ.அருண் நன்றி தெரிவித்தார்.
இந்நிகழ்ச்சியை முன்னிட்டு ராணுவ இசை குழுவினரின் இன்னிசை நிகழ்ச்சி நடத்தப்பட்டது. ராணுவ ஆயுதங்கள், குதிரைகள் கண்காட்சியும் நடத்தப்பட்டது. இது பார்வையாளர்களை வெகுவாகக் கவர்ந்தது.
(Visitor Counter : 73